༧སྐྱབས་རྗེ་ཁྲི་བྱང་རྡོ་རྗེ་འཆང་གི་བོད་དང་རྒྱ་གར་ན་བཞུགས་ཡོད་པའི་དགོན་པ་ཁག་གི་གྲྭ་པ་སྟོང་ཕྲག་སྟོང་ཕྲག་རྣམས་ལ་གསུངས་ཀྱི་བྱིན་རླབས་མེད་པ་ཡིན་ནམ།དེ་འདྲ་ཡིན་སྲིད་དམ།དེ་འདྲ་ཡིན་ན།༧གོང་ས་སྐུ་འཕྲེང་༡༤་པ་མཆོག་ལ་ཐོབ་ཡོད་པའི་གསུངས་ཐམས་ཅད།དབང་དང་།མཉམ་ལེན།ཁྲིད།ལུང་དེ་དག་ཐམས་ཅད་ཡང་བླ་མ་ནས་ཐོབ་པ་རེད།དེ་དག་ཆ་ཚང་ནུས་མེད་དང་བྱིན་རླབས་ཀྱི་མ་ཟིན་པ་ཡིན་ནམ།དེ་འདྲ་སྲིད་ཀྱི་རེད་དམ།དེ་ནས་ད་ལྟ་ངའི་མི་རབས་གོང་མའི་བླ་མ་དང་དགེ་བཤེས་སྟོང་ཕྲག་སྟོང་ཕྲག་ཚོས།༧སྐྱབས་རྗེ་ཁྲི་བྱང་རྡོ་རྗེ་འཆང་མཆོག་དང་༧སྐྱབས་རྗེ་ཟོང་རིན་པོ་ཆེ་མཆོག་གི་སྐུ་མདུན་ལ་གསུང་ཆོས་ཞུས་མཁན་རྐྱང་རྐྱང་རེད།ཁོང་ཚོ་ཚང་མས་སྐྱབས་སྡོམ་མེད་མཁན་རྣམས་ལ་སྐྱབས་སུ་སོང་བ་ཡིན་ནམ།ཁོང་རྣམ་པ་ནི་རྡོ་རྗེ་ཤུགས་ལྡན་བསྟེན་གསོལ་གནང་མཁན་རེད།དེ་འདྲ་ཡིན་ན་དགེ་ལུགས་པའི་ཆོས་ཚོགས་དང་དགེ་ལུགས་པའི་དགོན་པའི་ནང་ནས་༧སྐྱབས་རྗེ་ཁྲི་བྱང་རྡོ་རྗེ་འཆང་དང་༧སྐྱབས་རྗེ་ཟོང་རྡོ་རྗེ་འཆང་གཉིས་ཀྱི་སྐུ་པར་རྩ་མེད་གཏོང་དགོས་རེད།དེ་ལྟར་དགའ་ལྡན།སེར་ར།འབྲས་སྤུང་ངགོན་པ་སོགས་ནས་ཁོང་རྣམ་པའི་བཞུགས་ཁྲི།སྐུ་འདྲ།སྐུ་པར་དང་ཁོང་རྣམས་ཀྱིས་མཛད་པའི་གསུང་འབུམ་དེ་དག་ཚང་མ་རྩ་མེད་གཏོང་དགོས་ཀྱིན་ཡོད་རེད།གང་བྱེད་ནས་ཟེར་ན།བླ་མ་དེ་དག་ནས་ཐོབ་པའི་དབང་ལུང་མན་སྔགས་སོགས་༧གོང་ས་མཆོག་གིས་གསུངས་མི་དགོས།༧སྐྱབས་རྗེ་ཁྲི་བྱང་རྡོ་རྗེ་འཆང་མཆོག་གིས་སྐུ་ཚེ་གང་པོར་རྡོ་རྗེ་ཤུགས་ལྡན་བློས་གཏོང་གནང་ཡོད་མ་རེད།༧སྐྱབས་རྗེ་ཟོང་རིན་པོ་ཆེ་དགོངས་པ་མ་རྫོགས་བར་ཆོས་སྐྱོང་བསྟེན་གསོལ་གནང་བ་རེད།ཁོང་གིས་ཡང་བློས་གཏོང་གནང་ཡོད་མ་རེད།ཁོང་རྣམ་པ་གཉིས་རྡོ་རྗེ་ཤུགས་ལྡན་བསྟེན་གསོལ་བྱེད་མཁན་ཀྱི་བླ་མ་རེད།དེ་ཡིན་ཙང་ཁོང་ཚོའི་རྒྱུད་ལ་སྡོམ་པ་མེད།དབང་ལུང་མན་སྔགས་མེད།དེར་རྟེན་ང་ཚོ་ལ་ཁོང་རྣམས་ཀྱི་མདུན་ནས་ཐོབ་པའི་དབང་ལུང་མན་སྔགས་སོགས་ནུས་མེད་རེད།དངོས་འབྲེལ།བསྟན་པ་རྨ་ནས་བཤིག་ན་བསྟན་པ་ཡུན་རིང་དུ་གནས་མི་ཐུབ་རེད།དེ་འདྲ་ཡོང་སྲིད་དམ།